**COMUNICAT DE PRESA**

**"BIOMASA de la LEMN la REALITATE - sursa de energie ignorata de autoritati", *28 aprilie 2015,  incepand cu orele 10:00***, la SensoCineCafe din Bucuresti, ***Bd. Unirii nr. 15, sector 4.***

Programele de finantare ale Uniunii Europene au stabilit ca document de viziune strategica Strategia 2020 care are ca prioritati reutilizarea resurselor de apa, energie electrica si termica, protejarea mediului prin reducerea cu 20% a gazelor cu efect de sera, inlocuirea consumului de combustibili fosili cu resurse regenerabile, intarirea securitatii energetice prin utilizarea biomasei pentru sisteme de incalzire si producere a energiei. Conform strategiei nationale si legii eficientei energetice, toate localitatile cu minim 5000 de locuitori trebuie sa aiba o strategie locala de utilizare a acestor resurse, si orice localitate cu peste 10.000 de locuitori trebuie sa aiba o structura proprie sau externalizata de management energetic.

Bugetele locale si nationale pot beneficia de o resursa suplimentara de investitii pentru cofinantarea programelor europene din economiile produse prin utilizarea noilor resurse si tehnologii in spitale, universitati, unitati de cercetare, scoli, transport local, magazine, fabrici, cladiri publice, iluminat public.

Definirea unor programe de utilizare eficienta a energiei pentru institutiile publice ar atrage sume importante din fondurile europene, peste 10 miliarde de euro in noi tehnologii care sa duca la reducerea consumului cu minim 20%, introducerea standardelor si directivelor europene pentru achizitii publice cum ar fi externalizarea utilitatilor prin companii ESCO, definirea unei vizuni de mobilitate urbana la nivelul oraselor si zonelor metropolitan avand in vedere dublarea numarului de masini, a poluarii generate de acestea si a bolilor ce decurg din aceasta- de astm, de inima, de cancer.

Dezbaterile pe tema valorificarii biomasei au o lunga istorie atat la nivel global sau european cat si la nivel national. Pe masura cresterii complexitatii problemelor cu care civilizatia umana in ansamblu se confrunta in prezent, pe baza acumularilor in cunoastere si a evolutiei modului de perceptie,s-a simtit nevoia de a se face o diferentiere in ceea ce priveste terminologia utilizata. Astfel, in conformitate cu Directiva 2009/28/CE, art 2: **BIOMASA** este definita drept ***“fracţiunea biodegradabilă a produselor, deşeurilor şi reziduurilor de origine biologică din agricultură (inclusiv substanţe vegetale şi animale), silvicultură şi industriile conexe, inclusiv pescuitul şi acvacultura, precum şi fracţiunea biodegradabilă a deşeurilor industriale şi municipale*.”**

In acelasi timp, in literatura de specialitate, s-a acreditat notiunea de **RESURSE DE NATURA BIOGENICA (BIOBASED RESOURCES)** ca fiind ansamblul de materiale de natura biologica care pot fi folosite, procesate, reciclate si inglobate in produse si servicii utile factorului uman.

Conceptul de „economie verde” a fost dezvoltat pe baza principiilor dezvoltării durabile şi ţinând seama de cunoştinţele acumulate în ultimii ani în domeniile ecologic, tehnologic sau economic. Acest concept, reprezintă în prezent fundamentul politicilor economice la nivelul Uniunii Europene şi al Organizaţiei Naţiunilor Unite. Astfel, în perioada 20-22 iunie 2012 a avut loc Conferinţa ONU pentru Dezvoltare Durabilă “RIO + 20”, care s-a încheiat cu adoptarea unui document final intitulat „Economia verde în contextul dezvoltării durabile şi al eradicării sărăciei”, în care se exprimă angajamentul la cel mai înalt nivel pentru promovarea şi implementarea principiilor economiei verzi.

**Economie verde se realizează prin politici, programe şi proiecte concrete**, în funcţie de nivelul de abordare.

In studiile referitoare la potetialul de biomasa al tarii noastre INCDA Fundulea propune urmatoarele estimari:

Potential de biomasă la nivel national de cca 7,6 mil. tep/an ~ 318 PJ care se constituie din urmatoarele categorii principale:

* reziduuri din exploatări forestiere şi lemn de foc: 15,5%
* deşeuri de lemn – rumeguş şi alte resturi de lemn: 6,4%
* deşeuri agricole din cereale, tulpini de porumb, resturi vegetale de viţă de vie s.a: 63,2%
* biogaz: 7,7%;
* deşeuri şi reziduuri menajere urbane: 7,2%

De asemenea, specialistii de la acelasi institut au efectuat teste de culturi energetice care pot permite obtinerea de productii dupa cum urmeaza:

* Rapiță - *Brassica carinata* - 12-14 t su/ha
* Porumb - *Zea mays* - 22-30 t su/ha
* Sorg zaharat - *Sorghum saccharatum* - 22-35 t su/ha
* Sorg x Sudan - *Sorghum sudanese* - 25-30 t su/ha
* Salcie energetică - *Salix* - 15-18 t su/ha
* Iarba elefantului - *Miscanthus spp* - 12-18 t su/ha
* Anghinare - *Cynara cardunculus* – 12-18 t su/ha
* Plop - *Populus spp*. - 10-15 t su/ha
* Mei - *Panicum virgatum* - 12-14 t su/ha
* Stuf gigant - *Arundo donax* - 15-18 t su/ha
* Topinambur - *Helianthus tuberosum* - 17-25 t su/ha (biomasă); 4,4-9,4 (tuberculi)
* Copacul Prinţesei - *Pawlownia tomenthosa* - 12-18 t su/ha
* Arbust de petrol - *Jatropha sp*. – 5-14 t su/ha
* Laptele câinelui - *Euphorbia lathyris - Euphorbia tiriculli* - 10-15 t su/ha
* Iarba energetică - *Eliytrigia elongana* - 10-12 t su/ha

In estimarile prezentate, dar si in alte studii similare, nu se face nicio legatura comparativa cu alte posibilitati de valorificare a resuselor enumerate din punct de vedere industrial, al posibilitatilor de generare de noi lanturi de valoare, al realizarii de produse si servicii cu valoare adaugata ridicata si implicit de creare de locuri de munca